மீண்டார் என உவந்தேன் கண்டு நும்மை இம் மேதகவே  பூண்டார் இருவர் முன் போயினரே புலியூர் எனை நின்று  ஆண்டான் அருவரை ஆவி அன்னாரைக் கண்டேன் அயலே  தூண்டா விளக்கு அணையாய் என்னையோ அன்னை சொல்லியதே என்று திருக்கோவையார் பாட்டிலுள்ள பண்பாட்டு இலக்கணத்திற்கு ஓர் இலக்கியமாக இவ்வுலாவைக் கொள்ளலாம்.  ஆறு நாட்டான் உலா ஆன்றவிந்தடங்கிய கொள்கைச் சான்றோர் உள்ளங்களில் உலாக்கொள்வதாகுக. குறிப்பு  கருவூர் மாவட்டம் புகழூர் வேலாயுதம்பாளையம் குன்றில் முருகன் கோயில் ஒன்று உள்ளது. அந்த முருகன் பெயர் ஆறுநாட்டான். கொங்கு மண்டலத்தில் உள்ள ஆறு நாட்டு மக்களின் குலதெய்வம் இந்த ஆறுநாட்டான். 